kardosdrur/scandi-wiki huggingface dataset:
Åbent brev

Et åbent brev er et brev som ikke alene sendes til en navngiven person, institution, organisation eller andet, men samtidig offentliggøres i eksempelvis en avis eller gennem andre medier.

Et åbent brev kræver tit et offentligt svar.

Ofte anvendes åbne breve når kendte personer, politikere, virksomheder eller myndigheder, ikke opfylder givne løfter.

Tidligere betegnede åbent brev i det statsretlige sprog danske kgl. kundgørelser i vigtigere anledninger. Navnlig brugtes det næsten altid om meddelelser om sammenkaldelse, slutning eller opløsning af Rigsdagen og Altinget samt om ny valgs foretagelse, ved meddelelser om kongens død og den ny konges tronbestigelse, ved indsættelse af rigsforstander samt ved afståelse af landsdele. Sådanne kgl. bekendtgørelser ender næsten altid ligesom love med ordene: Hvorefter alle Vedkommende sig have at rette, og skal som andre kgl. meddelelser indrykkes i Lovtidende.

Se også 
 Det åbne brev (1846)
 Læserbrev

Eksterne henvisninger 

Politik
Aviser
Journalistik
Massemedier
Breve
Ludvig Brandstrup (skuespiller)

Ludvig Johannes Brandstrup (20. august 1892 på Frederiksberg – 27. juni 1949 i København) var en dansk skuespiller, viseforfatter, tekstforfatter, revyforfatter med videre født på Frederiksberg. Havde en markant gennemslagskraft på revyscenerne i perioden mellem 1. og 2.verdenskrig og lancerede mange revyviser helt frem til sin død i 1949. De fleste af hans pladeindspilninger kan genhøres på CD-serien "Den Danske Revy 1900-1950"

Gift med skuespillerinden Annsofia Brandstrup og Ann-Sofi Norin, (mor til den senere skuespiller Gull-Maj Norin).

Blandt hans film kan nævnes 
 København, Kalundborg og - ? (1934)
 Cirkus-Revyen (1936)
 Cocktail (1937)
 Pas på svinget i Solby (1940)
 Familien Olsen (1940)
 Op med humøret (1943)
 Når katten er ude (1947)

Blandt hans viser kan nævnes 
 Maggidudi og jeg (1923)
 Du gamle måne (1924)
 Hils fra mig derhjemme
 Hvor er du nu (1925)
 Mit livs eventyr (1925)
 Mor er ikke hjemme (1926)
 Pige træd varsomt (1926)
 Tre røde roser (1931)
 I den mellemste køje (1933)
 Molak molak mak mak mak (1937)
 Lille lise let på tå
 Han har min sympati
 Lille sommerfugl
 Swing it hr lærer
 Vil du sænke dit øje
 Adrienne
 Så tør han ikke komme hjem til sin mor
 Hen te' kommoden og te'bavs igen
 Luk dine små uskyldige øjne

Blandt hans viser skrevet sammen med Poul Henningsen kan nævnes 
 Iti-itu-i tusinde stykker (1939)
 Sæt et kryds (1939)
 Der bor en længsel i mit bryst (1939)
 Stop hjerte hold op at slå (1939)
 Så kan det Kraft-Peter-Femøre (1939)
 Lille Emma (1939)

Eksterne henvisninger 

 

Skuespillere fra Danmark
Revyer
Personer i Kraks Blå Bog (afdøde)
Sotji

Sotji (, ) er en russisk kurby ved Sortehavet for foden af Kaukasusbjergene med Europas højeste bjerg Elbrus, 5.648 m.

Sotji har  indbyggere og ligger i Krasnodar kraj. Der er en international lufthavn (Adler), havn med skibsforbindelser til bl.a. Middelhavet og jernbaneforbindelser til resten af Rusland.

Byen blev grundlagt  under navnet Aleksandrija, men fik i 1896 sit nuværende navn. Allerede i sovjettiden udviklede byen sig til et kur- og badested, hvor bl.a. Stalin lod opføre en datja.

I 2014 blev vinter-OL afholdt i Sotji.

Klima 

Sotji og omegn har et fugtigt subtropisk klima og har det varmeste klima i Rusland. Sne er yderst sjældent, da gennemsnitstemperaturen i koldeste måned er +7 °C, i juli er gennemsnitstemperaturen + 24 °C. Somrene er lange og varme, hvilket sammen med kildevæld, grønne bjerge og strande gavner byens turisterhverv. Vandtemperaturen i Sortehavet er 24,1 °C i august.

Seværdigheder og kultur 

Der er mange hoteller, sanatorier og mineralbade i Sotji. Vegetationen er subtropisk med palmer, blomster og parker herunder "Riviera" parken med magnolietræer, der er plantet af kosmonauter. Syd for centrum findes den berømte Dendrary Botaniske Have med mange eksotiske planter bl.a. 24 forskellige palmearter.
 
Nordvest for byen i mikrorajonen Dagomys ligger flere teplantager, blandt andet Dagomystjaj, og nord for byen på bjergskråningerne finder man det kaukasiske biosfærereservat, der med sin enestående natur er optaget på UNESCOs Verdensarvsliste. I dette naturreservat finder man bl.a. naturlige bestande af 85 meter høje nordmannsgraner (Abies nordmanniana), ægte kastanjer (Castanea sativa), stedsegrønne træer almindelig buksbom (Buxus sempervirens), kaukasisk eg (Quercus macranthera), orientalsk bøg (Fagus sylvatica subsp. orientalis), orientalsk gran (Picea orientalis), orientalsk avnbøg (Carpinus orientalis) og kaukasisk lind (Tilia dasystyla).

Hver sommer afholdes i Sotji filmfestivalen "Kinotawr", og af andre kulturtilbud kan nævnes et Delfin-Teater samt mange sportsfaciliteter: tennis, fodbold, svømning. Der findes bl.a. et kendt cirkus samt teater for børn .

Sotji har gode skisportsfaciliteter, der var grundlaget for, at IOC den 5. juli 2007 tildelte værtskabet for vinter-OL 2014, efter en anbefalingstale af den russiske præsident Vladimir Putin. Vintersportsanlæggene ligger i bjergene bl.a. ved Krasnaja Poljana, hvor man finder sneen.

Ærkeenglen Mikaels Katedral, tegnet af Kaminski, blev bygget 1873-91.

Venskabsbyer

Kulturel betydning 
Sangen Korotje af bandet Leningrad er en hyldest til Sotji.

Referencer

Eksterne henvisninger 

 Turistattraktioner i Sotji  

 
Etableret i 1838
Henry H. Arnold

Henry Harley Arnold, (25. juni 1886 – 15. januar 1950) var en amerikansk flyvepioner og general (General of the Army 1944 og General of the Air Force 1949).

Arnold var under 2. verdenskrig øverste chef for den amerikanske hærs luftvåben (USAAF) fra 1941 til 1945 og den første og eneste General of the Air Force. Han er også den eneste amerikaner som har været fem-stjernet general i to forskellige værn (hæren og luftvåbnet).

Ekstern henvisning 
General Arnold (engelsk) 

Generaler i United States Army
Amerikanere i 2. verdenskrig
Personer fra Pennsylvania
Generaler i United States Air Force
Noah

NOAH, Noah og Noa har flere betydninger:
 Noa – hovedpersonen i Det Gamle Testamentes fortælling om Syndfloden
 Naturhistoriske Onsdags Aftener - forening
 Noah (duo) – dansk popduo
 NOAH - for dyrs rettigheter – Norges største dyreretsorganisation
 NOAH (dansk miljøorganisation)
 Noa Noa – Dansk tøjproducent
 Noah (film fra 2014) – Film fra 2014
 Noah (album) – album af popduo Noah.

Personer med navnet 

 Anne Noa
 Noa Redington
 Noah Hunter
 Noah Ngeny
Illustreret Bunker

Illustreret Bunker er en uafhængig avis produceret af studerende på Danmarks Journalisthøjskole (DMJX).

Avisen har eksisteret siden 1999. Før det blev avisen produceret under navnet "Måske et blad", hvis oprindelse taber sig i fortidens tåger. 
Avisen er typisk på 32 sider og udkom oprindeligt seks gange årligt, men i 2018 blev det besluttet, at avisen fremover kun skulle udkomme fire gange om året. Avisen udkommer i et oplag på 500 eksemplarer og blev indtil foråret 2023 også fordelt på Journalisthøjskolen samt Roskilde Universitet (RUC) og Syddansk Universitet (SDU) samt en række af Danmarks mediehuse.

Redaktionen udgøres af 11 udvalgte studerende på de fire første semestre. Efterfølgende redaktioner udpeges af den siddende redaktion.

Avisens ansvarshavende chefredaktør i efteråret 2022 er Anne Juhl Burgaard og anden chefredaktør er Anna Sofie Laue. Avisens yderligere redaktører er pr. 1. februar 2023 Thit Lund Bording, Emma Lindberg, Anna Ellesgaard, Sissel Thiellesen, Jens-Emil Nørgaard, Amalie Pedersen og Josefine Harboe.

Thit Lund Bording, Anna Sofie Laue, Anna Ellesgaard, Jens-Emil Nørgaard og Sissel Thiellesen er webredaktører på avisens hjemmeside Illbunker.dk .

Avisens fotoredaktører er Rebecca Hoffmann og Emil Bay Gregersen, og avisens redaktør for illustrationer er Katrine Edvardsen.

De journaliststuderendes blade 
De tre journaliststudieaviser, som udgives af de forskellige journalistuddannelser på DMJX, RUC og SDU, er i det visuelle udtryk meget forskellige. 
 Bermuda, som udgives af de studerende på RUC, lægger sig tæt op ad magasingenren og ligner i layout i høj grad blade som Gaffa, Chili og Aarhus Universitets Delfinen.
 Lixen, som udgives af SDU, ligner mere en 'normal' avis. Lixen er typisk på 24 sider i tabloidformat (samme format som f.eks. Berlingske Tidende, Information og alle gratisaviserne). 
 Illustreret Bunker ligner også en normal avis i tabloidformat. Den største layoutmæssige forskel på Illustreret Bunker og Lixen er, at der på skolen i Aarhus er fotojournalister tilknyttet, hvilket har betydning for billedernes kvalitet. Desuden giver det journalisterne på avisen øvelse i at samarbejde med fotojournalister, lige som de skal, når de kommer ud på landets dagblade.

Eksterne henvisninger 

 Danmarks Journalisthøsjkole 
 Bermuda 
 Lixen

Aviser fra Danmark
Bermuda (blad)

Bermuda var et gratis blad udgivet af de journaliststuderende på Roskilde Universitet. 

Bermuda blev lavet af journalistikstuderende fra RUC. Bladet skrev om de danske journalistuddannelser, generel journalistik og medier.

Bermuda blev uddelt til journalistuddannelserne (Danmarks Journalisthøjskole og Syddansk Universitet). Bermuda bliver desuden lagt ud  på forskellige uddannelser i København og Roskilde.

Eksterne henvisninger 
 Bermuda 

Tidsskrifter fra Danmark
Hispania Tarraconensis

Hispania Tarraconensis var den største af tre romerske provinser på den Iberiske halvø. Den omfattede størstedelen af det nuværende Spaniens middelhavskyst, det centrale plateau, nordkysten og det nordlige Portugal. Sydspanien (den nuværende region Andalusien) husede provinsen Hispania Baetica, og mod vest lå Lusitania.

Historie 

Den kejserlige romerske provins Tarraconensis erstattede i 27 f.Kr. under Augustus’ reorganisering af provinserne den republikanske provins Hispania Citerior, der havde været administeret af en konsul i senrepublikken. Hovedstaden var Tarraco (nu Tarragona i Katalonien). Provinsen fik først sin endelige form efter de Kantabriske krige (29–19 f.Kr.), der medførte at hele halvøen kom under romersk styre, da Kantabrerne som det sidste iberiske folkeslag blev pacificeret. Den romerske kontrol blev dog aldrig fuldstændig, og de nordvestlige egne opretholdt en form for uafhængighed.

Servius Sulpicius Galba, der kortvarigt var kejser, var provinsens guvernør fra 61, mens Plinius den Ældre var procurator i 73. Under Diocletian blev Hispania Tarraconensis i 293 delt i tre mindre provinser: Gallaecia, Carthaginiensis og Tarraconensis. Tarraconensis forblev under romersk kontrol indtil 5. århundrede, hvor Romerrigets vestlige del kollapsede og baskerne og kantabrerne etablerede en række semiautonome stater. Visigoterne genetablerede et centralt styre for de tidligere romerske iberiske provinser senere i 5. århundrede.

Befolkningsgrupper 
Da romerne ankom til Hispania I 2. århundrede f.Kr. var befolkning keltibere, der sandsynligvis havde både keltiske og baskiske rødder. Mellem 8. og 6. århundrede f.Kr. havde både grækere og fønikere/karthagere anlagt kolonier i kystområderne. Romerne udstationerede tre legioner i provinsen. Det betød, at især byerne blev stærkt romaniserede. Levn efter en jødisk tilstedeværelse kan spores fra 3. århundrede, mens den germanske og mauriske kommer efter den romerne.

Religion 
De mest udbredte guddomme i det romerske Spanien var Isis og Magna Mater, desuden bevarede de fønikiske guder Melqart hav- og solgud) og Tanit-Caelestis (en moder-dronning) en vis popularitet. De lokale guder blev dog også tidligt associeret med det romerske panteon (Melqart blev fx identificeret med Herkules).

Eksport produkter 
Fra Tarraconensis bestod eksporten især af tømmer, cinnober, guld, jern, tin, bly, keramik, marmor, vin og olivenolie.

Kilder

Eksterne link 
 World of the Imperium romanum: Hispania. 
 Detailed map of the Pre-Roman Peoples of Iberia (around 200 ) 
 Historical outline of the Roman conquest of Hispania and the province of Tarraconensis.

Byer og territorier i Romerriget
Hispania
Cinnober

Cinnober (eller cinnabarit) er en gammel betegnelse for mineralet kviksølv-sulfid (HgS). Navnet stammer fra græsk – "kinnabari" – der blev brugt af Theophrastos.

Cinnober findes i større mængder i Spanien, Mexico og flere steder i Sydamerika. Mineralet danner udgangspunkt for produktionen af kviksølv.

Cinnober kan fremstilles kunstigt, hvorved man får et renere stof end det naturligt forekommende. Det kan ske ved at rive kviksølv og svovl og lade blandingen destillere. Det er dog bedre at destillere sort kviksølvsulfid, der kan fremstilles ved fældning af et kviksølvsalt med svovlbrinte eller et alkalisulfid. 

Cinnober har især tidligere været brugt som farvestof, da det har en smuk lys rød farve. Det har været brugt til sminke og som pigment i maling og lak. Indholdet af kviksølv har dog stort set ført til ophør af anvendelsen. Som pigment i farve led stoffet yderligere af at det let sværtes i sollys.

Kilder og henvisninger
 Maleriets Teknik – København 1934 / Peder Hald
 Kemi på en anden måde – København 1972 / Paul Bergsøe

Eksterne henvisninger

Mineraler
Kviksølvforbindelser
Svovlforbindelser
Vox populi

Vox Populi er latin og betyder "folkets stemme" og er et begreb, der bruges om almindelige mennesker i modsætning til eksperter og professionelle meningsdannere. Medier anvender begrebet ved korte interviews med tilfældige mennesker om afgrænsede aktuelle emner eller gennem bredere, systematiske interviews pr. telefon eller internet.

Parallelle udtryk 
Mere folkelige udtryk for begrebet er "manden på gaden", "Maren i Mosen", "Ane i kæret" og "herr og fru Jensen i Valby Langgade".
Demonstrationer rettet imod politiske magthavere karakteriseres af disse ofte som "gadens parlament".

Se også 
Meningsmåling
Opinionsmåling
Det tavse flertal

Demokrati
Latinske vendinger
Nektar (planter)

Nektar er en sukkerholdig væske, der dannes i blomsterne hos tokimbladede og enkimbladede planter. Væsken udskilles i kirtler, som kaldes nektarier, og som for det meste findes ved grunden af blomstens støvdragere og støvfang. På den måde tvinges besøgende insekter (eller i visse tilfælde: fugle eller flagermus) til at passere tæt forbi blomstens kønsanlæg, sådan at pollen overføres fra blomst til blomst. Nektar er rig på rørsukker, druesukker eller frugtsukker, men indeholder også mineralske stoffer og duftstoffer. Metoden med at lokke insekter til at sørge for en målrettet bestøvning er en væsentlig forbedring i forhold til vindbestøvning.

Visse planter producerer også nektar uden for blomsten, og det formodes at lokke rovinsekter (f.eks. myrer) op i planten. Dette kan ses på bladstilke hos Fugle-Kirsebær og Kvalkved, men også mellem bladafsnittene hos visse bregnearter.

Nektar har stor økonomisk betydning som grundlag for biernes produktion af honning. Desuden er nektar vigtig som føde for voksne insekter (f.eks. Svirrefluer), hvis larver lever som rovdyr, der holder skadelige insekter nede.

Mytologi 
I den græske mytologi er nektar en gudedrik, som giver dem udødelighed sammen med ambrosia.

Noter 

Biologi
Biavl
Vestermarkskolen (Odder)

Vestermarkskolen er en folkeskole i Odder by, Odder Kommune, og en del af Vestskolen bestående af skovbakkeskolen og Vestermarken, som ledes af Erik Nygaard Mønster. Skolen har cirka 400 elever fordelt fra børnehaveklasse til 6. klasse. Skolebestyrelsesformanden er Tina Strand. Skolen er to eller tre-sporet (antal klasser/årgang). Efter 6. kl. sendes eleverne til Skovbakkeskolen i Odder.

Referencer 

Uddannelsesinstitutioner i Odder
Folkeskoler i Odder Kommune
Dagmar Revyen

Dagmar Revyen var en dansk revy.

Dagmar Revyen fandt i følgende år 
 Dagmar revyen: "De gratis glæder" (1941)
 Dagmar revy: "Liva 1917-1942" (1942) 
 Dagmar Revyen (1943) 
 Dagmar Revyen (1946) 
 Dagmar Revyen (1947)
 Dagmar revyen: "Pengene eller livet" (1949)
 Dagmar revyen: "Hallo!" (1953)

Eksterne henvisninger 
 

Teater i Danmark
Revyer
Kultur i København
Vestermarkskolen

Vestermarkskolen er navnet på flere danske skoler:

 Vestermarkskolen (Odder) er en folkeskole i Odder
 Vestermarkskolen (Aars) er en specialskole i Vesthimmerland
Vestermarkskolen (Aars)

Vestermarkskolen er en specialskole for børn i Vesthimmerlands Kommune. Skolen ligger i Aars. Før Kommunalreformen (2007) blev skolen drevet af Nordjyllands Amt.

Specialskoler
Aars
Filmfabrikken

Filmfabrikken er et dansk filmproduktionsselskab skabt i et samarbejde mellem Regner Grasten Film og Zentropa. Dannelsen af det nye selskab blev meddelt af de to selskabers direktører, Regner Grasten og Peter Aalbæk Jensen, i Cannes 20. maj 2007. 

Filmselskaber fra Danmark
Etableret i 2007
Allan Haverholm

Allan Haverholm (født 1976) er en dansk tegneserieskaber og -forsker. Han debuterede i 2006 med den grafiske roman Sortmund (på forlaget Brun Blomst). Omkring samme tid bidrog han også flittigt til antologier som Free Comics (Forlaget Forlæns), "From Wonderland with Love" (Aben Maler/Fantagraphics), samt Son of a Horse (forlaget Hest & Søn), der udelukkende indeholder pantomimetegneserier.

I 2007 flyttede Haverholm til Sverige, hvor hans arbejde, særligt med tegneseriekollektivet C'est Bon Kultur, blev stadig mere eksperimentelt og grænsesøgende. Trods udflytningen var Haverholm i 2009 med til at stifte Dansk Tegneserieråd, og var bestyrelsesmedlem i foreningens første år. 2008-16 underviste han desuden et fast tegneserieforløb på Holbæk Kunsthøjskole.

"Uncomics"
2015 udgav Haverholm det abstrakte tegneseriealbum When the Last Story is Told (C'est Bon Kultur). Fascinationen af moderne kunst i tegneseriesammenhæng førte til en mastergrad fra Lunds Universitet 2018, og en masteropgave hvori Haverholm præsenterede begrebet "uncomics" for at beskrive tegneserier med fællestræk fra moderne kunst.

I 2022 startede Haverholm den engelsksprogede hjemmeside uncomics.org, som dels videreudvikler hans "uncomics"-koncept i artikler, dels er platform for en podcast af samme navn, hvori Haverholm interviewer ligeledes eksperimenterende tegneserieskabere fra USA, Storbritannien, mm.
Samme år redigerede han en "Uncomics-antologi" for forlaget C'est Bon Kultur, bestående af 180 siders kunstorienterede tegneserier, samt en længere tekstintroduktion til feltet, også skrevet af Haverholm.

Referencer

Eksterne henvisninger 
 Allan Haverholms hjemmeside
 "Allan Haverholm", opslag på Comiclopedia, et online opslagsværk om tegneserieskabere
 Anmeldelse af Sortmund, Politiken 2006
 Anmeldelse af When the last story is told , The Winnower 2016
 Q&A med Allan Haverholm, Naoko Fujimoto, Working On Gallery 2023

Tegnere fra Danmark Tegnere fra Sverige
Keane

Keane er et engelsk klaverrockband, der blev etableret i Battle, East Sussex i 1995, og fik sit navn i 1997. 

Gruppen består af komponist, bassist og pianist Tim Rice-Oxley, forsanger Tom Chaplin og trommeslager Richard Hughes. Guitaristen Dominic Scott har også været medlem af bandet, men forlod det i 2001. Siden har bandet været uden guitarist.

Keane er kendt for at bruge klaver som hovedinstrument i stedet for guitarer, og dette adskiller Keane fra de fleste andre rockbands. Et almindeligt træk i deres musik er at de bruger en forvredet klavereffekt og forskellige synthesizere. De kombinerer klaverrock og alternativ rock.

Keanes første to album, Hopes and Fears og Under the Iron Sea fik stor succes i England efter udgivelserne og solgte over hele verden: deres multiprisvindende debut var det næstbedst sælgende britiske album i 2004, og det andet album solgte op imod 250,000 cd’er i løbet af den første uge.

Diskografi

Album 
 Hopes and Fears (2004)
 Under the Iron Sea (2006)
 Perfect Symmetry (2008)
 Strangeland (2012)
Cause and Effect (2019)

Ep'er 
 Night Train (2010)

Singler 
 Call Me What You Like (2000)
 Wolf At The Door (2001)
 Everybody's Changing (2003)
 This Is The Last Time (2003)
 Somewhere Only We Know (2004))
 Bedshaped (2004)
 Bend And Break (2005)
 Atlantic (2006)
 Is It Any Wonder? (2006)
 Crystal Ball (2006)
 Nothing in My Way (2006)
 Try Again (2007)
 A Bad Dream (2007)
 The Night Sky (2008)
 Spiralling (2008)
 The Lovers Are Losing (2008)
 Perfect Symmetry (2008)
 Stop For A Minute (feat K'naan) (2010)

Rockgrupper fra Storbritannien
Mishné Tora

Mishne Tora (hebr. משנה תורה) eller Jad hachazaka ("Den stærke hånd", hebr. יד החזקה) er en kodificering af halakha skrevet af Rambam. Indledningen hertil, Sefer hamitzvot, der i modsætning til resten af værket er skrevet på arabisk, er en optælling og udspecificering af Toraens 613 bud. Værket er opdelt i 14 bøger.

Jødedom
Vladimir Arnold

Vladimir Igorevitj Arnold (På russisk: Влади́мир И́горевич Арно́льд) (født 12. juni 1937 i Odessa i USSR, død 3. juni 2010) var en af de mest produktive matematikere nogensinde. 

Han er bedst kendt for Kolmogorov-Arnold-Moser læresætningen om stabiliteten af integrable Hamiltoninian systemer, han har gjort masser af fund i forskellige områder af matematikken: “Dynamiske Systemer teorien”, “Katastrofe teorien”, “Topologi” og “Algebraisk Geometri” i en karriere der har varet i over 45 år siden hans første resultat – løsningen af " Hilbert’s 13 problem " i 1957.

Eksterne links 
 An interview with Vladimir Arnold.

Matematikere fra Rusland
Personer fra Odessa
Djurslands Folkehøjskole

Djurslands Folkehøjskole er en folkehøjskole, der tager særlige hensyn til udviklingshæmmedes uddannelse. Den åbnede i august 2002 og har plads til 50 elever. Skolen har til huse på Råmosegård ved Tirstrup, som til formålet blev overtaget og renoveret af Pindstrup-centret og LEV.Skolen ledes af en bestyrelse samt en forstander. Frans Thorstensen, der tidligere har været afdelingsleder på Jysk Pædagogseminarium, blev forstander for skolen i marts 2008, hvor han afløste H.C. Hansen, Ebeltoft. Forstander siden april 2011 er Heidi Vølcker.

Den oprindelige Djurslands Folkehøjskole blev grundlagt 1897 af Anders Nordahl-Petersen, som var forstander frem til 1903, hvor han overdrog den til Johannes Nielsen, der 1909 solgte den til P. Hansen. 1914 blev den bortforpagtet til Severin Andersen og 1916 til William Sieverts. I 1917 blev den købt af egnens folk, der 1921 ansatte Severin Andersen som forstander.

Eksterne henvisninger 
 Folkehøjskoles hjemmeside 

Folkehøjskoler i Danmark
Specialskoler
Bygninger, konstruktioner og anlæg i Syddjurs Kommune
Etableret i 1897
No Such Thing

"No Such Thing" er den første single udgivet af John Mayer. Singlen er udgivet fra albummet Room for Squares (2001). Sangen er skrevet i samarbejde med Clay Cook. 
Foruden "No Such Thing" er der 3 andre sange på CD-singlen. Den ene af sangene er "Lenny", som man også kan høre på Mayers Livealbum Any Given Thursday. 
"No Such Thing" findes også på John Mayers første album Inside Wants Out.

Spor 
Alle sange er skrevet af John Mayer, undtagelser er markeret.

 "No Such Thing" (John Mayer & Clay Cook) – 3:51
 "My Stupid Mouth" – 3:45 
 "Lenny (Live At The X-Lounge)" (Stevie Ray Vaughan) – 2:09
 "The Wind Cries Mary (Live At The X-Lounge)" (Jimi Hendrix) – 3:36

Popsange
Singler fra 2002